Vullissakke in strate na staking – DieHoorn
Vullissakke in strate na staking
Vullissakke vroeër vandag in Jan van Riebeeckweg.
VULLISVERWYDERING in dele van Wesbank en Bridgton in Oudtshoorn het nie vandag plaasgevind nie nadat ’n groep van 115 tydelike werkers van die Oudtshoorn Munisipaliteit se reinigingsdienste vanoggend met ’n staking begin het.
Vullissakke staan tans talle strate van die dorp vol. Vullis is ook oor middagete voor die munisipale gebou in Voortrekkerweg gestrooi.
Volgens Aurelia Oliphant, woordvoerder van die Oudtshoorn Munisipaliteit, is die werkers ontevrede daaroor dat hulle nie vandeesmaand werk nie.
Oliphant sê die munisipaliteit het sedert Januarie ’n ooreenkoms met die spesifieke groep werkers aangegaan om in twee groepe op ’n “maand aan/maand af”-basis te werk – die een groep werk een maand en die ander groep werk die volgende maand.
Die werkers, wat vanoggend by die munisipale depot in Bridgton hul ontevredenheid te kenne gegee het met dié ooreenkoms deur buitebande en ander voorwerpe aan die brand te steek, vra om permanent aangestel te word. Hulle wou hê dat die munisipale bestuurder, Allen Paulse, hulle by die depot te woord moet kom staan.
’n Sterk polisieteenwoordigheid was deurgaans op die toneel, met lede van die polisie se onlusteeenheid (Pops) wat ook later opgedaag het.
Oliphant sê die twee groepe werkers het kontrakte gehad om tydens die feestyd tot 31 Januarie te werk. “Met die beeïndiging van hierdie kontrakte is daar teruggekeer na die vorige ooreenkoms van maand-aan-maand-af as gevolg van die finansiële omstandighede van die munisipaliteit.”
Die situasie was teen vanmiddag nog nie bygelê nie.
So is gras van die Oudtshoorn Gholfbaan gesteel
EN nou word daar gras op Oudtshoorn gesteel… Die slagoffer is die Oudtshoorn Gholfbaan waar sowat 3 m² van die...
Ouderdom en waterdruk laat ou asbespype bars
Deur Liesel le Roux OU asbessementpype wat in die 1960’s in Oudtshoorn gelê is, en die hoë druk in...
Bekende sterf ná kopbeserings
Deur Schalk le Roux DIE Polisie ondersoek ’n klag van aanranding met die doel om ernstig te beseer na aanleiding...
Tiener pleit skuldig
Deur Angelique Erasmus DIE 18-jarige Francois van der Bergh van Oudtshoorn het Dinsdag in die streekhof skuld beken op...
Maggie moet wag tot Valentynsdag
Preston Titus-moordsaak Deur Garnett Wicomb DIE sake teen Maggie Titus, vrou van die vermoorde soldaat, Preston Titus, en...
Marissa is Fezekile se trots
Deur Garnett Wicomb DIE doelwit was 80% maar sy is tevrede met die skool se slaagsyfer van 72,7%, min...
Mense wat padreëls verontagsaamSenior bestuurders by netwerkaand